



**ДО**

[**ПРОФ. Д-Р РУМЕН БРУСАРСКИ**](http://blogs.unwe.bg/brussarski)

**ДЕКАН**

[**ФИНАНСОВО-СЧЕТОВОДЕН ФАКУЛТЕТ**](http://faculties.unwe.bg/finacc)

**ДО**

[**ПРОФ. Д-Р СНЕЖАНА БАШЕВА**](http://blogs.unwe.bg/sbasheva)

**РЪКОВОДИТЕЛ**

**КАТЕДРА „СЧЕТОВОДСТВО И АНАЛИЗИ“**

**УНИВЕРСИТЕТ ЗА НАЦИОНАЛНО И СВЕТОВНО СТОПАНСТВО**

**УВАЖАЕМИ ПРОФЕСОР БРУСАРСКИ,**

**УВАЖАЕМА ПРОФЕСОР БАШЕВА,**

Вярваме, че вече сте се запознали със Стажантската програма на Националното сдружение на общините в Република България (НСОРБ) за 2022 година <https://www.namrb.org/stazantska-programa> , за която беше изпратена информация до ръководството на университета с наше писмо изх. № И-1425/01.11.21.

Удоволствие е за нас да Ви съобщим, че Програмата #МогаПовечеЗнамПовече‘22 набира все по-голяма популярност сред общините и висшите учебни заведения.

В тази връзка още преди откриването на кампанията община Челопеч изпрати до НСОРБ заявление за възможността да осигури едно стажантско място за студент 3 или 4 курс бакалавър или магистър, специалност „Счетоводство и контрол“ за един месец – през февруари 2022г.. Стажовете включени в програмата на НСОРБ са неплатени. Община Челопеч, също няма възможност да покрива разходите на стажантите по пребиваване. Поради тази причина предлагания от общината стаж е насочен към студентите родом от Челопеч или населените места в близост, с цел минимизиране личните разходи на стажантите.

Надяваме се да ни подкрепите в разпространението на информацията сред Вашите студенти предвид спецификата на стажуване извън големите градове. Ако имате подходящият стажант ще разчитаме да се свържете с Евгения Немска, координатор на програмата на тел: 0882/027 406 и имейл [e.nemska@namrb.org](mailto:e.nemska@namrb.org)

Оставаме на разположение и очакваме с нетърпение и Вашите заявления за включване студенти от УНСС в стажантската програма на НСОРБ. Прилагаме допълнителна информация и образец на визитка на номинираните студенти, както и проект на Заявление.

**Като съм уверена в положителната ни обща кауза оставам,**

**С уважение,**



**Силвия Георгиева**

**Изпълнителен директор**

*Приложение*

***СТАЖАНТСКА ПРОГРАМА НА НСОРБ‘22***

Стажантската програма на НСОРБ е част от Програмата за партньорство с висшите училища. Нейната цел е привличане на все повече млади хора към работа в публичната сфера, чрез провеждане на публични лекции, семинари, осигуряване на възможности за включване в работещи стажантски програми и последващо кариерно развитие.

Програмата ще обогати познанията на студентите за местното самоуправление и работата в реална среда, както и ще подпомогне дейността на екипа чрез изпълнение на технически, административни и експертни задачи.

**Видове стаж:**

* Стаж в община, чрез нашето посредничество.
* Стаж в офиса на НСОРБ и в хотел „Гергини“, общ. Габрово (наша собственост);
* Онлайн стаж „При нас у вас“ – предназначен за подготовката на проекти не изискващи физическо присъствие. Прилагат се най-вече при обявяването на извънредно положение, карантина и т.н.

**Стажът е предназначен за студенти:**

* втори семестър на 3-ти и 4-ти курс бакалаври;
* магистри;
* специализанти.

**Пролетна кампания/пролетен стаж:**

* Период на провеждане: *февруари-април 2022*
* Място: община-домакин или в структурите на НСОРБ (в зависимост от желанието на стажантите и възможностите ни)
* Кандидатстване: *от 11 декември 2021 до 11 януари 2022*, чрез подаване на заявление (*в приложение*) от съответната катедра до НСОРБ за включване на един или група студенти в Стажантска програма

**Лятна кампания/летен стаж:**

* Период на провеждане: *юни-август 2022*
* Място: община-домакин или в структурите на НСОРБ (в зависимост от желанието на стажантите и възможностите ни)
* Кандидатстване: *от 11 април до 11 май 2022, чрез* индивидуално заявление от студентите. Изпраща се до НСОРБ след съгласуване със съответната катедра.

Многообразието на задачите, за които са отговорни българските общини ни дава основание да предложим възможности за стажуване на широк кръг от млади специалисти – инженери, урбанисти, архитекти, икономисти, биолози, публични администратори, специалисти по здравни грижи, социални работници и други.

Стажът, организиран от НСОРБ, не се заплаща на студентите, както и не се покриват транспортни и други разходи по пребиваване. Поради тази причина е от особено значение провеждането на стажантската програма да бъде осъществено в партньорство между местните власти и висшите учебни заведения по места или по местоживеене на студентите.

Цялата информация за кампанията, протичането на стажовете и интересни новини от общините домакини четете на нашия сайт в раздел СТАЖАНТСКА ПРОГРАМА <https://www.namrb.org/stazantska-programa> и във фейсбук страницата на НСОРБ <https://www.facebook.com/NAMRB.1996>

* **Пълната версия на програмата** можете да изтеглите от следния линк <https://www.namrb.org/uploads/tinymceup/files/2021/STAZHOVE/1-Stazhantska%20programa%20NSORB%202022%20L.pdf>
* **Образци на Заявления за включване** в Програмата можете да изтеглите от следния линк:https://www.namrb.org/obrazci-na-dokumenti-i-formuliari
* **Информационна** **Брошура #МогаПовечеЗнамПовече**можете да изтеглите от следния линк:<https://www.namrb.org/uploads/tinymceup/files/2021/STAZHOVE/Informacionna%20broshura.pdf>

**Лице за контакт:**

Евгения Немска, началник на кабинета на изпълнителния директор на НСОРБ, координатор на Стажантската програма за 2022,

тел: 02/943 44 67/8,

тел: 0882/027 406,

имейл: [e.nemska@namrb.org](mailto:e.nemska@namrb.org); [namrb@namrb.org](mailto:namrb@namrb.org)

**Визитка на кандидата**

**Име:**

**Специалност:**

**Курс:**

**Образователна степен:**

**Университет:**

**Цел на стажуване:**

**Продължителност на стажа:**

**Друго:**